80 мыңға жуық адам МӘСҚ-тан төлем алды
"80 мыңға жуық адам МӘСҚ-тан төлем алды" | "https://abai.kz/post/138087"
TITLE: 80 мыңға жуық адам МӘСҚ-тан төлем алды
URL: https://abai.kz/post/138087
META: "80 мыңға жуық адам МӘСҚ-тан төлем алды" | "https://abai.kz/post/138087"
DATE: 17.08.2021
AUTHOR(s): Abai.kz
TOTAL WORDS: 97
TEXT: 80 мыңға жуық адам жұмысынан айырылуына байланысты МӘСҚ-тан төлем алды. Бұл туралы ҚР Еңбек және халықты әлеуметтік қорғау министрлігі мәлімдеді. 2021 жылғы 1 тамыздағы жағдай бойынша Мемлекеттік әлеуметтік сақтандыру қорынан (бұдан әрі – МӘСҚ) жұмысынан айырылуына байланысты әлеуметтік төлем алушылардың саны 77,9 мың адамды құрады. Бұл ретте биылғы жылы 52 мың адамға төлем алғаш рет тағайындалды. Қолданыстағы заңнамаға сәйкес жұмыстан босатылған жұмыскерлер міндетті әлеуметтік сақтандыру жүйесіне қатысу өтіліне және соңғы 24 айдағы табысына байланысты 1 айдан 6 айға дейін жұмысынан айырылуы бойынша әлеуметтік төлемдер алады. Төлем жоғалған кірістің 40%-ына дейінгі мөлшерде МӘСҚ қаражаты есебінен жүзеге асырылады. Abai.kz
